**خزمەتگوزاری چارەسەرکردنی گرفتی منداڵان لە بواری زمان و قسەکردن دا**

ئامۆژگاری بۆ دایک‎​وباوکان و چاودێران‎.

**وشە کاراییەکان چین؟**

وشە کاراییەکان یارمەتی منداڵان دەدەن کە بڵێن پێویستیان بە چییە یان چییان دەوێت‎. هەندێک لە منداڵان کە لە قسەکردن لەگەڵ کەسانی تردا کێشەیان هەیە، لەوانەیە وشەکانی تایبەت بە ڕەنگ، ژمارە و شکڵ بزانن‎. هەروەها لەوانەیە ناوی ئاژەڵەکان، خواردنەکان، یان ئەو شتانە بزانن کە حەزیان لێیەتی‎.

دایک‎​وباوکان زۆرجار منداڵ فێری ناوی شتەکان دەکەن چونکە گرنگە ناوی شتەکان فێربن‎. بەڵام زانینی ناوەکان هەمیشە بەو مانایە نییە کە منداڵ دەتوانێت ئەم وشانە بەکاربهێنێت بۆ ئەوەی داوای ئەو شتانە بکات کە دەیەوێت یان پێویستی پێیەتی‎.

ئەگەر منداڵێک بتوانێت بڵێت "مۆز" کاتێک پرسیاریان لێدەکەن "ئەمە چییە؟" بەڵام ناتوانێ بڵێ "مۆز" کاتێک دەیهەوێت، ئەوە وشەکە بە شێوەیەکی کارایی بەکارناهێنێت.

**لێرەدا نموونەیەک لە وشەیەکی کارایی دەخەینەڕوو‎:**

ئەگەر منداڵێک بڵێت "تکایە شیر"، وشەی کارایی "شیر"ە‎.

ئەگەر منداڵێک تەنها کوتبای "تکایە"، ئێوە نەتاندەزانی چی دەوێت‎.

ئەگەر منداڵێک بڵێت “شیر”، دەزانن کە خواردنەوەی شیری دەوێت‎.

**چۆن یارمەتی منداڵەکەتان بدەن کە لە وشە کاراییەکان تێبگات**

ئەگەر منداڵەکەتان هێشتا وشە بەکارناهێنێت، یان تەنها هەندێک وشە بەکاردەهێنێت، لەوانەیە بە بەکارهێنانی جەستەی خۆی، دەنگەکەی، چاوەکانی، یان حاڵەتی دەموچاوی نیشانتان بدات کە چی دەوێت‎. بۆ نموونە لەوانەیە سەیری ئەو شتە بکات، ئاماژەی پێبکات، یان دەستی بۆ ببات کە دەیهەوێت.

ئەگەر دەزانن منداڵەکەتان چی دەوێت، پێویستە وشەکەی بۆ بڵێن. ئەمەش پێی دەوترێت زمانی کارایی مۆدێل دروستکردن‎.

بۆ نموونە ئەگەر ئاماژەی بە مۆزێک کرد، پەیبڵێن "مۆز" و لەم کاتەدا هەڵیگرن و بیدەنێ. ئەگەر کاپێکیان پێدان بڵێن "ئاو" یان "خواردنەوە".

وشەکانی "مۆز"، "کاپ" و "خواردنەوە" وشەی کارایین‎.

مۆدێلکردن یارمەتی منداڵ دەدات فێری وشەی کارایی بێت چونکە لەگەڵ ئەو شتەدا دەگونجێت کە منداڵەکەتان داوای دەکات‎.

داوا لە منداڵەکەتان مەکەن کە لاسای قسەکانتان بکاتەوە.